Tallinnas Kadaka Selveris alustas tööd uut tüüpi taaraautomaat, mis teeb plastik- ja plekktaara sorteerimise töö ise ära.
Uut tüüpi masinasse võib korraga valada iga suurema taarakoti sisu. Tomra R1 masin suudab plastik- ja plekkpurke sorteerida keskeltläbi viis korda kiiremini kui neid ükshaaval automaati sisestades.
“Eesti pandipakendi süsteem on üks parimaid maailmas,” ütles Selveri juhatuse liige Kristi Lomp. “Kadaka Selveris avatud taaraautomaat on samm tuleviku suunas. Mugav taaratagastus automaadis, millesse ei pea pakendeid sisestama ühekaupa, saab juba üsna pea normaalsuseks.”